**ZAPISNIK 2. KOORDINACIJSKOG SASTANKA ERASMUS + PROJEKTA „Excellence. Every Patient. Every Time.“**

**Sastanku su nazočili:** ravnateljica Srednje medicinske škole Slavonski brod Jelena Jelinić Bošnjak, pedagog Aleksandar Končar, Jadranka Sučević, prof. biol., također djelatnici Srednje Medicinske škole Slavonski brod, ravnateljica Medicinske škole u Šibeniku Aleksandra Acalin te Nastavničko vijeće Medicinske škole u Šibeniku

Sastanak je održan 03.09.2019. u 9:00 h.

**DNEVNI RED:**

**Ad 1. UTVRĐIVANJE PROJEKTA EEE**

Ad. 1. Koordinator projekta Aleksandar Končar, pedagog Srednje medicinske škole u Slavonskom Brodu , je predstavio nazočnima Erasmus + projekt EEE-Excellence. Every Patient. Every Time. Uputio je nazočne u sljedeće, osnovne podatke o ovom projektu.

**Naziv projekta:** Excellence. Every Patient. Every Time.

**Akronim:** EEE

**Program:** Erasmus+

**Tip aktivnosti:** Ključna aktivnost 1 (KA 1) Mobilnost u svrhu učenja za pojedince

**Trajanje projekta:** 12 mjeseci (1.6.2019. – 31.5.2020.)

**Broj projekta:** **2019-1-HR01-KA102- 060603**

**Vrijednost projekta:**157,888,00 EUR

**Koordinator nacionalnog konzorcija:**[Srednja medicinska škola Slavonski Brod](http://ss-medicinska-sb.skole.hr/)

**Članice nacionalnog konzorcija:**

* [Medicinska škola Šibenik](http://www.ss-medicinska-si.skole.hr/)
* [Medicinska škola Osijek](http://ss-medicinska-os.skole.hr/)

**Partneri u projektu:**

* [Braga mob – Portuga](http://bragamobilityopen.com/)l
* Mobilia plus d.o.o.- Slovenija

**Službeni e-mail projekta:** excellence.everypatient@gmail.com

**Facebook stranica projekta:**[www.facebook.com/excellence.everypatient.everytime](http://www.facebook.com/excellence.everypatient.everytime)

U projektu “Excellence. Every Patient. Every Time.“ sudjeluju Srednja medicinska škola Slavonski Brod kao nositelj nacionalnog konzorcija te Medicinska škola Šibenik i Medicinska škola Osijek. Navedene strukovne škole već niz godina prepoznaju da jedino zajedničkom suradnjom i inovativnim pristupom prema postojećim programima mogu potaknuti nužne promjene u strukovnom obrazovanju. S  tim ciljem članice nacionalnog konzorcija suglasne su u osmišljavanju strategije razvoja novih i učinkovitih školskih kurikuluma strukovnog obrazovanja kako bi strukovne škole postale imperativ kvalitete u obrazovnom sustavu i na tržištu rada i obrazovanja EU.

U sklopu projekta “Excellence. Every Patient. Every Time.” odobrena je mobilnost 66 učenika 3., 4. i 5. razreda u smjerovima medicinska sestra opće njege/medicinski tehničar opće njege i fizioterapeutski tehničar/fizioterapeutska tehničarka.

U sklopu projekta, mobilnosti će se odvijati u nekoliko termina. Mobilnost u Sloveniju će trajati 14 dana, u sljedećim razdobljima (za svaku školu jedan): od 3. do 16., od 17. do 30. studenog te od 1. do 14. prosinca 2019. godine u Sloveniji, u gradu Škofja Loka. S učenicima će kao pratnja ići jedan nastavnik. Ciljnu skupinu ove mobilnosti čini ukupno 12 učenika smjera medicinska sestra opće njege/medicinski tehničar opće njege iz Srednje medicinske škole Slavonski Brod; 12 učenika smjera medicinska sestra opće njege/medicinski tehničar opće njege iz Medicinske škole Šibenik te 12 učenika smjera medicinska sestra opće njege/medicinski tehničar opće njege iz Medicinske škole Osijek. Za navedenu mobilnost mogu se prijaviti učenici 4. i 5. razreda navedenog smjera u svakoj školi.

Mobilnost u Portugalu trajat će 21 dan, a boravak učenika u gradu Bragi planiran je u terminu od 1. do 22. veljače 2020. godine. S učenicima će kao pratnja ići po jedan nastavnik iz svake škole. Ciljnu skupinu ove mobilnosti čini ukupno 30 učenika: Srednja medicinska škola Slavonski Brod (5 učenika smjera fizioterapeutski tehničar/fizioterapeutska tehničarka, 5 učenika smjera medicinska sestra opće njege/medicinski tehničar opće njege); Medicinska škola Šibenik (5 učenika smjera fizioterapeutski tehničar/fizioterapeutska tehničarka, 5 učenika smjera medicinska sestra opće njege/medicinski tehničar opće njege); Medicinska škola Osijek (5 učenika smjera fizioterapeutski tehničar/fizioterapeutska tehničarka, 5 učenika smjera medicinska sestra opće njege/medicinski tehničar opće njege). Za navedenu mobilnost mogu se prijaviti učenici 4. i 5. razreda prethodno navedenih smjerova u svakoj školi.

Zadatak nastavnika kao pratitelja je da se pobrinu da učenici izvršavaju svoje obaveze propisane projektom te da im pruže potrebnu podršku i potporu.

Zapisničar:

Željka Turčinov Skroza , prof.